పులస (పుస్తకం)

'పులస'ను చేపలలో ప్రత్యేకమైనదిగా పరిగణిస్తారు.  అయితే "పులస" ఒక తెలుగు పుస్తకం శీర్షిక. ఒక తెలుగు కథా సంకలనం. ఈ పుస్తక రచయత హరీష్ ఆర్. మీనన్. ఈయన ఒక మలయాళీ.  

 పుస్తకం 
ఈ పుస్తకం 2025 డిసెంబరు లో జరిగిన హైదరాబాదు పుస్తక ప్రదర్శనలో ఆకట్టుకుంది. రచయత "ఎక్స్" మాధ్యమంలో ప్రచురించిన నాలుగు వందల పైగా తెలుగు కథల నుంచి కొన్నింటిని 'పులస' అనే శీర్షికతో పుస్తక రూపంలో తెచ్చారు. ఈ సంకలనంలో సినీ శైలిలో ఉన్న 'పులస' అనే కథకు 'ఎక్స్' లో అధికంగా స్పందన రావడంతో మరో 26 కథలని కలిపి నవంబరు 2024లో సంకలనంగా ప్రచురించారు. ఈ తెలుగు కథల పుస్తకం 12 వేల కాపీలకు పైగా అమ్ముడైంది. 250 పుటలు ఉన్న ఈ సంకలనాన్ని ఆన్వీక్షికి ప్రచురణలు 2024 లో ప్రచురించింది.  

 రచయిత 
హరీశ్​ కేరళలోని పాలక్కాడ్‌లో జన్మించారు. ఆయన తండ్రి వృత్తి రీత్యా కాంట్రాక్టర్‌. 80వ దశకంలో స్టీల్‌ ప్లాంటులో ఒక కాంట్రాక్టరు.  అతని తండ్రి కుటుంబంతో సహా వచ్చి ఆంధ్రప్రదేశ్ లోని వైజాగ్‌లో స్థిరపడ్డారు. సీపీఎం మాజీ ప్రధాన కార్యదర్శి ప్రకాశ్‌ కారాట్‌ అతడికి పెదనాన్న. హరీష్ విద్యాభ్యాసం విశాఖలోనే జరిగింది.  

ఆరో తరగతిలో తెలుగును రెండో భాషగా ఎంచుకున్నారు. పెద్దవుతున్న కొద్దీ తెలుగు మీద ఆసక్తి పెరిగి రోజూ ‘ఈనాడు’ వంటి పత్రికలు చదివి, తెలుగు సినిమాలు చూడడం వలన కూడా భాషతో అనుబంధాన్ని పెంచుకున్నాడు. క్రమంగా తెలుగు సాహిత్యం మీద ఆసక్తి పెరిగి, విశ్వనాథ సత్యనారాయణ, కృష్ణశాస్త్రి, శ్రీశ్రీ, చలం, యండమూరి వీరేంద్రనాథ్, యద్దనపూడి సులోచనారాణి వంటి వారి రచనలు చదవడం మొదలుపెట్టాడు. అలాగే బీటెక్‌ పూర్తి చేసి వేర్వేరు సంస్థల్లో పని చేశాడు. 2020లో ముంబయిలో పనిచేసేవాడు, కరోనా సమయంలో ఉద్యోగం పోయింది. అప్పటికే అతని కుటుంబం పాలక్కాడ్‌కు తిరిగి వెళ్లిపోయినా, ఆతను మాత్రం హైదరాబాదు‌కు వచ్చాడు.

‘ఎక్స్‌’లో కథలు రాయడం మొదలుపెట్టాడు. సినీ రచయితగానూ పని చేశాడు. ఈటీవీ విన్‌ ‘కథా సుధ’కు ఆతను రచించిన ‘మళ్లీ కొత్తగా’ అనే కథ ఎంపికైంది.
మూలాలు

వర్గం:తెలుగు కథలు
వర్గం:తెలుగు కథా రచయితలు
వర్గం:తెలుగు పుస్తకాలు